# Ökológiai és regeneratív gazdálkodó szakmérnök - Képzési program

## II.1. Alapadatok

|  |  |
| --- | --- |
| **Képzés neve:** | ökológiai és regeneratív gazdálkodó szakmérnök szakirányú továbbképzési szak |
| **Képzési terület:** | agrár |
| **Képzési ciklus:** | szakirányú továbbképzés |
| **Szakért felelős kar:** | Mezőgazdaság-, Élelmiszertudományi és Környezetgazdálkodási Kar |
| **Szakfelelős neve:** | Dr. Kutasy Erika Tünde |
| **Képzési hely(ek) munkarenddel:** | Debrecen – levelező |
| **Képzési idő:** | 3 félév |
| **Az oklevélhez szükséges kreditek száma:** | 90 kredit |
| **Összes kontaktóra száma** |  |
| **levelező tagozaton:** | 310 óra |
| **Szakmai gyakorlat ideje, kreditje, jellege** |  |
| **levelező tagozaton:** | 40 óra, 12 kredit |
|  | A szakmai gyakorlatok (üzemlátogatások árutermelő üzemekben) gyakorlati jeggyel zárulnak azáltal, hogy az üzemlátogatásokból esettanulmányt kell készíteni, mely az elmélet és a gyakorlat szintetizáló feldolgozását célozza meg előre meghatározott tematika szerint.  A szakmai gyakorlatok tantárgyleírását lásd a III.21.-III.23. fejezetekben. |

***A felvétel feltételei:*** agrár képzési területen legalább alapképzésben (korábban főiskolai szintű képzésben) szerzett mérnöki szakképzettség.

## II.2. A szak képzési és kimeneti követelményei

**1. A szakirányú továbbképzés megnevezése:** ökológiai és regeneratív gazdálkodó szakmérnök szakirányú továbbképzési szak

**A szakirányú továbbképzési szak megnevezése angolul:** organic and regenerative farming specialist engineer postgraduate specialisation programme

**2. A szakirányú továbbképzésben szerezhető szakképzettség oklevélben szereplő megnevezése:**

Ökológiai és regeneratív gazdálkodó szakmérnök

**3. A szakirányú továbbképzés besorolása**

**3.1. Képzési terület szerinti besorolás:** agrár képzési terület

**3.2. A végzettség szerinti besorolás**

3.2.1. ISCED 2011 szerint: 6

3.2.2. az európai keretrendszer szerint: 6

3.2.3. a magyar képesítési keretrendszer szerint: 6

**3.3. A szakképzettség képzési területek egységes osztályozási rendszere szerinti tanulmányi területi besorolása:**

ISCED-F 2013 szerint: 0810

**4. A képzési idő félévekben meghatározva:** 3 félév

**5. A szakképzettség megszerzéséhez összegyűjtendő kreditek száma:** 90 kredit

**6. A képzés célja és a szakmai kompetenciák (tudás, képesség, attitűd, autonómia és felelősség)**

**6.1. A képzés célja**

A képzés célja olyan ökológiai és regeneratív gazdálkodó szakmérnökök képzése, akik képesek a regeneratív gazdálkodáshoz, az ökológiai növénytermesztéshez, kertészethez, állattenyésztéshez tartozó technológiák alkalmazására, ökológia gazdálkodással foglalkozó vállalkozások színvonalas üzemeltetésére, továbbá szakigazgatási vagy egyéb adminisztratív tevékenységek ellátására, valamint rálátással bírnak az ágazat(ok) szakmai és szakmapolitikai tendenciáira.

**6.2. Szakmai kompetenciák**

**6.2.1. Tudás**

A szakon végzett

* tisztában van az ökológiai és regeneratív gazdálkodás biológiai és technológiai alapjaival, az egyes ágazatok agro- és fitotechnikai sajátosságaival és ezek szabályozási lehetőségeivel, a szántóföldi növénytermesztésben és kertészeti termesztésben károsító szervezetekkel és abiotikus hatásokkal, valamint az ellenük alkalmazható hatékony ökológiai védekezési módokkal;
* tisztában van azzal, hogy az ökológiai gazdálkodásban előállított növényi és állati termékek az élelmiszerlánc részét képezik, ezzel kapcsolatban tudja és érti az élelmiszerlánc-biztonság alapvető fogalmait, összefüggéseit és folyamatait;
* ismeri a mezőgazdasági termelés és az agrárgazdaság egészére vonatkozó tényeket, főbb jellegzetességeket és összefüggéseket, a releváns agrárgazdasági folyamatokat;
* átlátja az ökológiai gazdaságokban (szántóföldi növénytermesztés, gyümölcs-, szőlő- és zöldségtermesztés, állattenyésztés) felmerülő termelési folyamatok sajátosságait, az ehhez szükséges legfontosabb elméleti és módszertani alapokat és a kapcsolódó gyakorlati ismereteket, vállalkozási menedzsmentismereteket, valamint a termelési folyamatok, az élelmiszerlánc-biztonság és a minőségbiztosítás összefüggéseit;
* ismeri az agrárpolitika és a növénytermesztési, kertészeti, állattenyésztési szakpolitikák (támogatási, adózási stb.) alapvető funkcióit és összefüggéseit;
* rendelkezik az ágazat problémáinak azonosításához szükséges ismeretekkel és a releváns információgyűjtés, elemzés és problémamegoldás módszereivel;
* ismeri a mezőgazdasági termelés és azon belül az egyes növénytermesztési, kertészeti, állattenyésztési ágazatok terminológiáját, a szaknyelv anyanyelvi és legalább egy idegen nyelvi jellemző sajátosságait;
* ismeri az ökológiai gazdaságokban előállított termékeket és kereskedelmüket.

**6.2.2. Képesség**

A szakon végzett

* szántóföldi és kertészeti növények termesztése során képes magas biológiai értékű és élelmiszercélú növények esetén biztonságos, sérülésektől és károsodásoktól mentes termés, illetve áru előállítására, megóvására és igényes kiszerelésére, alkalmas a termékek előállításával, forgalmazásával kapcsolatos szak- és közigazgatási feladatok ellátására;
* képes az ökológiai gazdálkodás területén működő vállalkozások, vállalatok, termelőüzemek, valamint kis-és középvállalkozások irányítására és ezek gazdálkodásának szakszerű működtetésére, figyelembe véve a környezetgazdálkodási és környezetvédelmi előírásokat is;
* az ökológiai növénytermesztési, kertészeti, állattenyésztési ágazatok területén képes a termelést előkészítő és szolgáló eljárások megtervezésére, lebonyolítására, az erőforrások szakszerű elosztására, szakmai döntéseket megalapozó javaslatok kidolgozásában való részvételre, következtetések levonására, nemcsak operatív szinten;
* képes a regeneratív és ökológiai gazdálkodási ágazati szakmai problémák megfogalmazására, a várható trendek felismerésére, önálló szakmai álláspont kialakítására, és annak megvédésére a viták során.
* képes a képzése során elsajátított vizsgálati módszereket alkalmazni;
* képes az ökológiai és regeneratív gazdálkodásra vonatkozó ismeretek és módszerek alapján részletes elemzésre, alapvető összefüggések feltárására, önálló következtetések levonására;
* képes az írásbeli és szóbeli kommunikációt segítő eszközök hatékony alkalmazására, a szakterülettel kapcsolatos idegen nyelvű információk megértésére, szakterülete tudásanyagának összegző értékelésére anyanyelvén, valamint szaktudományi tartalmak szóbeli és írásos közvetítésére szakmai közönség számára is a speciális szakkifejezéseinek aktív alkalmazása révén;
* képes az IT nyújtotta lehetőségek tudatos és szakszerű használatára, előnyeinek és hátrányainak felismerésére a kertészeti ágazat összefüggéseiben;
* választott ökológiai gazdasági ágazatában képes az ágazat működését meghatározó szakmai ismeretek rendszerszintű átlátására és értelmezésére;
* rendelkezik vállalkozásszervezési és -irányítási készséggel.

**6.2.3. Attitűd**

A szakon végzett

* tudatosan vállalja és hitelesen képviseli az agrárgazdaság, különösen ezen belül az ökológiai és regeneratív gazdálkodás és a kapcsolódó tudományterületek társadalmi szerepét, képviseli szakterületének legfontosabb értékeit;
* kész másokkal együttműködni és képes a kapcsolatteremtésre;
* konstruktívan áll a szakmai kérdésekhez, kész kezdeményezni és fogékony az újdonságok iránt, nyitott az agrártudományok alapvető eredményeinek és jellemzőinek hiteles közvetítésére szakmai és nem szakmai célcsoportok számára egyaránt;
* érzékeny a szakterületével kapcsolatosan felmerülő problémákra, törekszik azok elemzésére és megoldására, együttműködési szándékkal közeledik a felmerülő szakmai problémák megoldásához;
* környezettudatos, fenntartható gazdálkodásra törekvő szemlélettel rendelkezik;
* nyitott a termelésfejlesztés legújabb eredményeinek alkalmazására;
* a minőség és környezettudatosság iránt elkötelezett;
* szakmai felelősségtudattal és együttműködési készséggel rendelkezik;
* elkötelezett az ágazat szakmai és etikai normái mellett.

**6.2.4. Autonómia és felelősség**

A szakon végzett

* Felelősségtudattal rendelkezik a munkával és magatartással kapcsolatos szakmai, jogi, etikai normákat, szabályokat illetően;
* önállóan tervezi meg saját szakmai előmenetelét;
* a döntési és a menedzsment funkciókat önállóan gyakorolja a termelésszervezeti egységek szintjén;
* felelősséget érez az ökológiai és regeneratív gazdálkodás szerepének erősítésében;
* felelősséget vállal saját döntéseiért, a saját és az irányítása alatt álló munkatársak munkájáért;
* felelősséggel vállalja szakmai állásfoglalásainak következményeit.

**7. A szakirányú továbbképzés szakmai jellemzői, a szakképzettséghez vezető szakterületek és azok kreditaránya, amelyből a szak felépül:**

A szakmérnök képzés agrár-, természet- és társadalomtudományi ismeretek megszerzésére épül, a szakmai és irányítási készségek érvényesítésének követelményével. A főbb szakterületek és ismeretkörök, illetve azok kreditértéke a következő:

**7.1. Alapozó elméleti ismeretek: 15 kredit**

Regeneratív és ökológiai gazdálkodás biotikus és abiotikus feltételrendszere, regeneratív és ökológiai szemléletű talajerőgazdálkodás, regeneratív és ökológiai gazdálkodás elméleti és gyakorlati alapjai, regeneratív gazdálkodás és az ökológiai gazdálkodás speciális irányzatai, ökológiai gazdálkodás ellenőrzése és tanúsítása

**7.2. Szakhoz kapcsolódó specifikus szakmai ismeretek: 42 kredit.**

Növénytermesztés és növényvédelem, állattenyésztés, kertészet

* 1. **Termékfeldolgozási és értékesítési ismeretek: 6 kredit**

Termékfeldolgozás, minőségbiztosítás, marketing és értékesítés

* 1. **Szabadon választható specifikus szakmai ismeretek: 6 kredit**

Gyógy- és fűszernövény termesztés, szervesanyag-gazdálkodás az ökológiai szemléletű gazdálkodásban, ökoméhészet, tej- és húsfeldolgozás, növényi termékek feldolgozása, gazdálkodás természetvédelmi területen)

* 1. **Specifikus szakmai gyakorlat: 12 kredit**

Üzemlátogatás árutermelő üzemekben, esettanulmányok készítése

* 1. **Szakdolgozat: 9 kredit**

**A követelmények teljesítésének ellenőrzési, értékelési rendszere (szakdolgozat, záróvizsga)**

A képzési és kimeneti követelményekben leírtaknak és a Debreceni Egyetem Tanulmányi és Vizsgaszabályzatának megfelelően.

**A korábban szerzett ismeretek, gyakorlatok beszámítási rendje**

A DE Tanulmányi és Vizsgaszabályzat előírásainak megfelelően a hallgató kérése alapján lehetőség van a korábban szerzett ismeretek elismerésére.